1.0  Návrh na zriadenie ZÚ SR Hanoj

	Vietnamská socialistická republika (VSR) je politicky stabilná krajina s dlhodobo dynamicky sa rozvíjajúcou ekonomikou. Postavenie Vietnamu v medzinárodných vzťahoch sa upevňuje. Krajina aktívne vystupuje v rámci ASEAN (The Association of Southeast Asian Nations), vo formáte EÚ-ASEAN a v procese ASEM (The Europe - Asia Meetings). 
	
	Vietnamská vláda zavádza hospodárske reformy s trhovými prvkami, ktoré sa prejavujú dynamickým rastom národného hospodárstva (najrýchlejšie v rámci juhovýchodnej Ázie) a veľkým prílevom priamych zahraničných investícií. Pragmatická politika vlády je orientovaná na postupnú decentralizáciu hospodárstva, vytvorenie priestoru pre súkromný a družstevný sektor a prehlbovanie medzinárodnej spolupráce. Vietnamské hospodárstvo tvorí poľnohospodárstvo (20,4%), priemysel (41,6%) a služby (38%). Hlavnými dovoznými komoditami sú stroje, zariadenia, nástroje, ropa, oceľ, textílie, elektronika, motorové vozidlá, chemické výrobky a plasty. Miestne politické, obchodné a spoločenské špecifiká a zvyklosti vyžadujú pre potreby intenzívnejšieho rozvoja vzťahov rezidenčné diplomatické zastúpenie. Prehľad niektorých makroekonomických ukazovateľov vietnamskej ekonomiky je v tabuľke 1. 

Vybrané makroekonomické údaje							tabuľka 1
	2000	2001	2002	2003	2004	2005	2006	2007	
rast HDP	6,79%	6,89%	7,08%	7,34%	7,79%	8,44%	8,17%	8,48%	
rast dovozu	33,2%	3,7%	21,8%	27,9%	26,6%	15%	22,1%	35,5%	
inflácia	-0,6%	0,8%	3,9%	3,1%	7,8%	8,3%	7,5%	12,63%	

	Zriadenie zastupiteľského úradu SR v Hanoji je v súlade s Programovým vyhlásením vlády SR na roky 2006-2010 a z neho vychádzajúceho zamerania zahraničnej politiky SR. Jeho činnosť bude orientovaná prednostne na využitie potenciálu hospodárskej spolupráce. V tabuľke 2 je uvedený prehľad obchodnej výmeny medzi SR a VSR.

Obchodná výmena medzi SR a VSR (v mil. USD)					tabuľka 2
Rok	1995	2003	2004	2005	2006	2007	
 Vývoz	6,4	1,9	2,2	2,9	2,4	2,9	
 Dovoz	2,9	18,5	21,7	25,3	36,9	89,6	
 Obrat	9,3	20,4	23,9	28,2	39,3	92,5	
 Saldo	3,5	-16,6	-19,5	-22,4	-  34,5	-86,8	
(zdroj: štatistika MH SR)

	Politické pôsobenie bude vychádzať z primárne hospodárskych záujmov SR a bude v súlade s pôsobením EÚ, cieľom ktorého je stabilná a perspektívne demokratická krajina s trvalo udržateľným rozvojom. Otvorením ZÚ Hanoj bude doplnená sieť ZÚ SR v Ázii, ktorej štruktúra bude vo väčšej miere zodpovedať záujmom SR v  Ázii.

	Súčasťou ZÚ bude aj obchodno-ekonomické oddelenie. Okrem politických úloh bude zastupiteľský úrad plniť aj úlohy ekonomické - zabezpečenie podpory zahraničného obchodu, uľahčenie vstupu priamych zahraničných investícií do ekonomiky SR, cielená podpora aktívneho cestovného ruchu. 

Možnosti hospodárskej spolupráce SR a Vietnamu vychádzajú z komplementárnosti ekonomík a tradičných hospodárskych väzieb. Vietnam má záujem o dovoz strojárenských výrobkov (vrátane špeciálnej techniky), stavebných strojov, energetických a dopravných zariadení, chemických výrobkov. Vietnam je významný aj z pohľadu prístupu na trh krajín združenia ASEAN (vyše 500 mil. obyvateľov), ktoré budujú zónu voľného obchodu. 

	Na oživenie spolupráce budú využité tradičné väzby z minulosti ako aj dobré medziľudské vzťahy (v minulosti vyštudovalo na Slovensku cca 600 vietnamských študentov a vyučili sa tisíce vietnamských učňov).

	Dôležitým prvkom činnosti ZÚ Hanoj bude aktívny podiel  na riadení a realizácii aktívnej migrácie smerom do SR v úzkej súčinnosti s príslušnými rezortmi vlády SR a ostatnými ústrednými orgánmi štátnej správy (predovšetkým MPSVR SR, MH SR, ÚHCP SR ai.). ZÚ Hanoj sa bude takisto – samostatne i v spolupráci s partnerskými členskými krajinami EÚ – podieľať na realizácii opatrení proti nelegálnej migrácii.

1.1  Navrhovaná systemizácia

		MZV SR navrhuje zriadiť ZÚ SR Hanoj so systemizáciou 2 diplomatickí zamestnanci (veľvyslanec, diplomat – konzul), dve zmluvné sily (sekretárka, hospodár) a tri miestne sily (tlmočník, vodič - údržbár, upratovačka). Navrhovaná systemizácia vychádza z minimálnych požiadaviek na zabezpečenie chodu zastupiteľského úradu.

		MH SR predpokladá zriadenia obchodno-ekonomického oddelenia ZÚ (OBEO) so systemizáciou jeden vyslaný diplomatický zamestnanec.

		Z dôvodu efektívneho využitia vynakladaných prostriedkov štátu bude na základe dohody medzi MZV a MH využívať miestne sily (tlmočník, upratovačka) aj vyslaný zamestnanec MH SR.

		Zriadením ZÚ SR Hanoj vzniknú 4 nové systemizované miesta, 2 diplomatické (DP) a 2 zmluvné sily (ZS). MZV SR nemá voľné systemizované miesta v zahraničí, ktoré by mohlo presunúť na novootváraný ZÚ Hanoj. Počet vyslaných pracovníkov na väčšine ZÚ dosiahol prevádzkové minimum. 

		MZV SR súčasne s návrhom na zriadenie ZÚ SR Hanoj predkladá návrh na zvýšenie systemizácie ministerstva o 4 miesta, z toho 2 miesta v štátnej službe a 2 miesta vo verejnej službe. Prehľad nákladov, objemu mzdových prostriedkov na zvýšenie systemizácie na jeden kalendárny rok je uvedený v tabuľke 3.

Navrhovaná systemizácia ZÚ Hanoj							tabuľka 3
Pozícia	ŠS/VS	PT	plat v tis. Sk/mes. 	odvody tis. Sk/mes.	spolu tis. Sk/rok	
veľvyslanec	ŠS	11	300	17	3.805	
diplomat-konzul	ŠS	8	170	10	2.160	
hospodár	VS	9	120	7	1.524	
sekretárka	VS	6	90	5	1.140	
SPOLU			680	39	8.628	

		Z dôvodu zriadenia ZÚ Hanoj sa systemizácia MZV SR v roku 2008 nemení, kapitola úlohu zabezpečí v rámci systemizácie platnej pre rok 2008.

1.2  Náklady na zriadenie a prevádzku ZÚ Hanoj

		Navrhovaný ZÚ SR Hanoj bude umiestnený v prenajatých priestoroch. Predbežne boli so Správou služieb diplomatickému zboru pri MZV VSR prerokované podmienky prenájmu priestorov pre zriadenie úradu. Rovnako prenajatá bude aj rezidencia vedúceho ZÚ, byt pre vyslaného diplomata ako aj pre vedúceho OBEO (kompetencia MH SR). Ročné náklady na prenájom a prevádzku ZÚ, hradené z rozpočtovej kapitoly MZV, sú uvedené v tabuľke 4.

		Zriadenie ZÚ si vyžaduje jednorazové náklady na inštaláciu zabezpečovacej techniky, nákup výpočtovej techniky, vybudovanie satelitného spojenia úradu s ústredím, nákup dvoch služobných motorových vozidiel (vozidlo pre vedúceho ZÚ + ďalšie vozidlo na zabezpečenie prevádzky ZÚ), zariadenie kancelárií, reprezentačných priestorov a dvoch bytov. Jednorazové náklady sú v tabuľke 4 uvedené ako kapitálové výdavky. 

Odhadované náklady (v tis. Sk za rok)						tabuľka 4
Výdavky	Položka	Kalendárny rok	
Cestovné	631	110	
Energie	632	240	
Materiál	633	340	
Dopravné	634	70	
Údržba	635	10	
Nájomné	636	5.000	
Služby	637	440	
Tovary a ďalšie služby	630	6.210	
Kapitálové výdavky celkom (iba v r. 2008)	700	5.000	

1.3	Požiadavky na rozpočet štátu v súvislosti so zriadením ZÚ SR Hanoj

	MZV SR v rozpočte na rok 2008 neplánovalo prostriedky na zriadenie ZÚ SR v Hanoji. MZV SR nedisponuje voľnými finančnými prostriedkami a zo zákona si nemôže pri návrhu rozpočtu vytvárať rezervu, z ktorej by mohlo financovať neplánované projekty. Na základe uvedeného MZV SR žiada o pridelenie finančných prostriedkov z rezervy vlády na finančné zabezpečenie otvorenia ZÚ SR Hanoj k 1.8.2008 v celkovom objeme 10.150 tis. Sk. Rozpis nákladov na obdobie roka 2008 (mzdy a odvody na obdobie 08/2008-12/2008, prevádzkové náklady od 1.8.2008 do 31.10.2008) je uvedený v tabuľke 5.

Výdavky v r. 2008 požadované z rezervy vlády SR				tabuľka 5
Výdavky	Položka	08-12/2008 položka 610, 620
08-10/2008 položka 630, 700	
Mzdy	610	3.400	
Odvody	620	195	
Tovary a ďalšie služby	630	1.555	
Kapitálové výdavky celkom (jednorazové)	700	5.000	
Výdavky celkom (v roku zriadenia) 		10.150	

Výdavky spojené s prevádzkou ZÚ v nasledujúcich rokoch MZV SR žiada zohľadniť v návrhu rozpočtu MZV na rok 2009. Prehľad výdavkov je uvedený v tabuľke 6.

Výdavky na prevádzku ZÚ v r. 2009						tabuľka 6
Výdavky	Položka	Kalendárny rok	
Mzdy	610	8.160	
Odvody	620	468	
Tovary a ďalšie služby	630	6.210	
Výdavky celkom  	630 + 700	14.838	

1.4. Náklady na zriadenie Obchodno-ekonomického oddelenia pri ZÚ Hanoj

	Ministerstvo hospodárstva SR vykvantifikovalo tieto náklady v roku 2008 v sume 2 mil. Sk (taktiež bez zmeny systemizácie v roku 2008). 
	Z týchto výdavkov predstavujú bežné výdavky 1 200 tis. Sk a jednorazové kapitálové výdavky 800 tis. Sk. Predpokladaná štruktúra výdavkov je v tabuľke č. 7.

                                                                                                          tabuľka č. 7	
			
Výdavky	Položka	    Rok 2008	
Cestovné	631	180	
Energie	632	10	
Materiál	633	55	
Dopravné	634	5	
Údržba	635	0	
Nájomné	636	300	
Služby	637	17	
Tovary a ďalšie služby	630	567	
Kapitálové výdavky (jednorázové)	700	800	
Mzdy	610	600	
Odvody	620	33	
Výdavky celkom v roku zriadenia	 	2000	
			
V položke 631 - cestovné vo výške 180 tis. Sk sú zahrnuté výdavky:	
20 % náhrada za nepracujúcu manželku		30	
10 % náhrada za dieťa 		15	
Preprava zvrškov (jednorázové) 		60	
Lekárske prehliadky (jednorázové)		15	
Letenky (jednorázové)		60	
Spolu:		180